S-124/2016

Mál þetta, sem þingfest var og dómtekið fimmtudaginn 13. október sl., er höfðað með ákæru lögreglustjórans í Vestmannaeyjum þann 25. ágúst sl., á hendur P-x-x B-x-x, með lögheimili að Vestmannabraut 25, Vestmannaeyjum,

„ fyrir líkamsárás

með því að hafa aðfaranótt sunnudagsins 7. desember 2014 á skemmtistaðnum Lundanum, Kirkjuvegi 21 í Vestmanneyjum, ítrekað slegið S-kk-þf S-kk-þf G-kk-þf, með krepptum hnefa í andlitið með þeim afleiðingum að hann hlaut nefbrot, mar og væga bólgu á efri vör, sár inn á neðri vör og eymsli á handarbaki og vísifingri vinstri handar.

(Mál nr. 032-2014-3648)

Telst brot ákærða varða við 1. mgr. 218. gr. almennra hegningarlaga nr. 19/1940 með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar.

Þá hefur H-kk-nf B-kk-nf, hrl. krafist þess, fyrir hönd S-kk-ef S-kk-ef G-kk-ef, kt. 000000-0000, að ákærði verði dæmdur til að greiða tjónþola bætur samtals að fjárhæð kr. 724.000 ásamt vöxtum samkvæmt 8. gr. laga um vexti og verðtryggingu nr. 38/2001 frá tjónsdegi sem var 07.12.2014 en síðan dráttarvöxtum samkvæmt 9. gr. laga um vexti og verðtryggingu nr. 38/2001 að liðnum mánuði frá birtingu kröfunnar til greiðsludags.“

Við þingfestingu málsins lækkaði bótakrefjandi kröfu sína og er hún nú kr. 600.000. Þá krefst H-kk-nf B-kk-nf hrl. þóknunar en hann var tilnefndur réttargæslumaður brotaþola við lögreglurannsókn málsins.

Ákærði mætti ekki við þingfestingu málsins þrátt fyrir lögmæta birtingu ákæru þann 22. september sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði ekki áður sætt refsingu.

Refsing ákærða er hæfilega ákveðin fangelsi í 30 daga. Að virtum atvikum máls og að teknu tilliti til hreins sakaferils hans þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Með vísan til 218. gr. laga nr. 88/2008 um meðferð sakamála, ber að dæma ákærða til greiðslu útlagðs sakarkostnaðar, sem nemur samkvæmt yfirliti lögreglu samtals 12.000 kr. Þá ber ákærða að greiða þóknun réttargæslumanns brotaþola kr. 124.000.

Að mati dómsins fólst ólögmæt meingerð gagnvart persónu brotaþola í háttsemi ákærða í skilningi b lið 1. mgr. 26. gr. skaðabótalaga nr. 50/1993 og ber ákærða að greiða brotaþola miskabætur vegna þess og eru þær hæfilegar kr. 250.000 og skulu bera vexti og dráttarvexti eins og í dómsorði greinir.

S-kk-nf G. G-kk-nf héraðsdómari kveður upp dóm þennan.

D ó m s o r ð :

Ákærði, P-x-x B-x-x, sæti fangelsi í 30 daga. en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940

Ákærði greiði sakarkostnað, samtals kr. 136.000, þ.m.t. þóknun réttargæslumanns brotaþola, H-kk-ef B-kk-ef hrl., kr. 124.000.

Ákærði greiði S-kk-þgf S-kk-þgf G-kk-þgf, bætur samtals að fjárhæð kr. 250.000 ásamt vöxtum samkvæmt 8. gr. laga um vexti og verðtryggingu nr. 38/2001 frá 7. desember 2014 til 13. nóvember 2016, en með dráttarvöxtum samkvæmt 9. gr., sbr. 1., mgr. 6. gr., laga um vexti og verðtryggingu nr. 38/2001 frá þeim degi til greiðsludags.

S-kk-nf G. G-kk-nf.